+ แจ้งเรื่องเขตธนบุรี
บริเวณใต้สะพานเจริญพาศน์ ถนนอิสรภาพ แขวงวัดกัลยาณ์ เขตธนบุรี ใต้สะพานฝั่งสน.บุปผาราม มักถูกใช้เป็นแหล่งมั่วสุม เสพยาของคนจรแปลกหน้า เนื่องด้วยเป็นพื้นที่อัป อโคจร ทำให้ผู้คนบริเวณนี้อยู่อย่างระแวงและรู้สึกไม่ปลอดภัย มีการเกิดเหตุตั้งแต่ใช้เป็นพื้นที่เสพยา หลบซ่อนตำรวจ มีการทิ้งหลักฐานโดยยัดเข้าท้ายรถ พยายามงัดบ้านงัดรถ พยายามจะบุกรุกเข้าไปในบ้าน กระทั่งเกิดเหตุปล้นชิง แม้ว่า ทางเทศบาลหรือสน.บุปผารามจะมีเข้ามาตรวจเป็นระยะ แต่ก็ยังไม่สามารถแก้ปัญหาได้ จึงอยากขอให้ช่วยพิจารณาหาทางแก้ไขค่ะ ไม่แน่ใจว่า แนวทางการแก้ไข หากติดกล้องวงจรปิด เพิ่มไฟส่องสว่างเวลากลางคืน และหรือปิดบริเวณใต้สะพานไปเลยจะสามารถแก้ไขปัญหาได้หรือไม่ จึงอยากขอให้ช่วยพิจารณาเพื่อหาแนวทางแก้ไขอย่างจริงจังค่ะ
อีกทั้ง บ้านเรือนบริเวณนั้นพบปัญหามลภาวะทั้งทางเสียงและอากาศ เนื่องจากอยู่บริเวณสะพาน โดยเฉพาะมลภาวะทางเสียงที่ดังจนไม่สามารถนอนได้อย่างสนิท เสียงดังตลอดคืน และมอเตอร์ไซต์ปรับแต่งท่อดังเกินกำหนดมักส่งเสียงดังช่วงดึกดื่นยามวิการณ์เป็นระยะตลอดคืนเสมอ จึงอยากเสนอพิจารณาแนวทางแก้ไขให้ติดตั้งแผ่นกันเสียงแบบใสที่สะพาน เพื่อป้องกันเสียงที่ดังเข้าบ้านบริเวณชั้น2-3โดยตรงซึ่งมักถูกใช้เป็นห้องนอนของหลายๆบ้าน และเสนอให้ติดตั้งเป็นแบบใสเนื่องจากใต้สะพานเจริญพาศน์ประสบปัญหาด้านความปลอดภัย หากติดแผ่นทึบ ในเวลากลางคืนจะยิ่งมืด
ดังนั้น จึงเรียนมาเพื่อขอแจ้งปัญหาในการหาทางแก้ไขของพื้นที่บริเวณสะพานเจริญพาศน์ ถนนอิสรภาพ แขวงวัดกัลยาณ์ เขตธนบุรี 2 เรื่อง คือ 1.ปัญหาด้านความปลอดภัย เสนอให้ติดกล้องวงจรปิด ไฟส่องสว่าง และหรือปิดทางใต้สะพาน และอื่นๆตามแต่เห็นสมควร และ 2.ปัญหาด้านมลภาวะทางเสียง เสนอให้ติดแผ่นกั้นเสียง”แบบใส”ที่สะพานเจริญพาศน์ ขอโปรดพิจารณาแก้ไขปัญหาโดยด่วนค่ะ

———————————————
ในรูปเป็นสภาพของพื้นที่จริงค่ะ ถ่ายช่วงเย็น หากเป็นช่วงกลางคืนจะมืดกว่านี้ เพราะเป็นมุมอับอโคจร มักมีคนแปลกหน้าแวะเวียนมาใต้สะพานทั้งเสพยา หลบซ่อนตำรวจ เตรียมดักปล้น และอื่นๆ อีกทั้งมีคนจรมาอยู่อาศัยบ่อยๆ บางครั้งขับถ่ายในพื้นที่ตรงนี้ทำให้กลิ่นเหม็นคลุ้ง บางครั้งก็เมาทะเลาะกันเสียงดัง ทำลายข้างของ

ในรูปที่เป็นกล้องวงจรปิด เป็นภาพล่าสุดเมื่อวันที่ 25 มิ.ย. ช่วงเย็น กลุ่มวันรุ่นแอบมาจุดปะทัดหรืออะไรมิทราบ เสียงดังและมีประกายไฟลุก ใกล้หม้อแปลง อันตรายมากค่ะ